Document ID: /roh_data/filtered/fineweb-2-filterrobots_roh.jsonl.gz/12827

Per gronda part vegn il schlargiament da l'obligatori da certificat beneventà u almain chapì.
- Tut las partidas grondas en Svizra èn d'accord cun las decisiuns dal Cussegl federal – cun excepziun da la Partida populara svizra PPS. Lezza beneventass sch'il Cussegl federal controllass meglier ils cunfins e schliass uschia il problem da la migraziun empè da mulestar la glieud en Svizra.
- HotellerieSuisse beneventa ch'i saja finalmain cler, tge che valia per las stagiuns d'atun e d'enviern.
- Travaillesuisse vesa il certificat sco in impurtant instrument, di dentant er ch'il plaz da lavur pudess daventar critic, che la protecziun da datas na saja betg garantida e ch'il potenzial per discriminaziun saja gronds.
- Swiss Oympic beneventa l'extensiun da l'obligaziun da certificat. Per il sport svizzer saja enorm impurtant ch'i na dettia betg ulteriuras restricziuns.
- Er las baselgias refurmadas e catolicas èn d'accord cun las mesiras ch'il Cussegl federal ha prendì.